ddrg/super_eurlex huggingface dataset:
(3)

Asianomaisten Belgian, Espanjan ja Kreikan maksajavirastojen tilien tarkastamisen ja hyväksymisen yhteydessä komission on otettava huomioon määrät, jotka on jo maksettu Belgialle ja jotka on jo pidätetty Espanjalta ja Kreikalta päätöksen 2002/461/EY perusteella. Tällä päätöksellä ei siis ole talousarviovaikutuksia.
(1)

Perusasetuksen 11 artiklan 3 kohdan mukaisesti toteutetun tarkastelua koskevan tutkimuksen jälkeen neuvosto otti asetuksella (EY) N:o 258/2005 (2), jäljempänä ’lopullista tullia koskeva asetus’, käyttöön 38,8 prosentin suuruisen polkumyyntitullin tiettyjen Kroatiasta peräisin olevien raudasta tai seostamattomasta teräksestä valmistettujen saumattomien putkien tuonnille ja 64,1 prosentin suuruisen polkumyyntitullin samojen tuotteiden tuonnille Ukrainasta, lukuun ottamatta Dnipropetrovsk Tube Works yrityksen, jäljempänä ’DTW’, tuontia, johon sovelletaan 51,9 prosentin suuruista polkumyyntitullia, jäljempänä ’voimassa olevat toimenpiteet’. Lopullista tullia koskevalla asetuksella muutettiin asetuksella (EY) N:o 348/2000 (3), sellaisena kuin se on viimeksi muutettuna asetuksella (EY) N:o 1515/2002 (4), käyttöön otettuja lopullisia tulleja ja kumottiin asetuksen (EY) N:o 348/2000, jäljempänä ’alkuperäiset toimenpiteet’, 2 artiklassa säädetty mahdollisuus saada vapautus tullista.
(1)

Yhteisön toimenpiteillä, joista säädetään erityisesti otsonikerrosta heikentävistä aineista 15 päivänä joulukuuta 1994 annetussa neuvoston asetuksessa (EY) N:o 3093/94 (2), joka on korvattu asetuksella (EY) N:o 2037/2000, on useiden vuosien kuluessa voitu vähentää osittain halogenoitujen kloorifluorihiilivetyjen (HCFC) kokonaiskulutusta.
(4)

Katsoessaan, että jäsenvaltiossa on tai siellä voi ilmetä liiallinen alijäämä, komissio antaa perustamissopimuksen 104 artiklan 5 kohdan määräysten mukaisesti asiasta neuvostolle lausunnon. Tarkasteltuaan kaikkia 104 artiklan 3 kohdan mukaisessa kertomuksessaan esitettyjä näkökohtia sekä ottaen huomioon talous- ja rahoituskomitean 104 artiklan 4 kohdan mukaisen lausunnon komissio on 24 päivänä kesäkuuta 2004 antamassaan lausunnossa katsonut, että Tšekin tasavallan julkisen talouden alijäämä on liiallinen.
(2)

Sloveniassa lampaiden tai vuohien luomistauti on ollut pakollisesti ilmoitettava tauti vähintään viiden vuoden ajan eikä sinä aikana ole virallisesti vahvistettu yhtään mainitun taudin tapausta. Rokottaminen mainittua tautia vastaan on myös ollut kielletty mainitussa jäsenvaltiossa vähintään kolmen vuoden ajan. Lisäksi Slovenia on sitoutunut täyttämään tiettyjä muita direktiivissä 91/68/ETY säädettyjä edellytyksiä pistokokeiden järjestämisestä sen jälkeen kun mainittu jäsenvaltio on tunnustettu luomistaudista vapaaksi. Slovenia olisi siten tunnustettava luomistaudista (Br. melitensis) virallisesti vapaaksi lammas- ja vuohitilojen osalta.
(6)

Kokonaisarvion perusteella voidaan todeta seuraavaa: vuonna 2003 Puolan julkisen talouden alijäämä oli 4,1 prosenttia suhteessa BKT:hen, eli se ylitti perustamissopimuksen mukaisen 3 prosentin viitearvon. Se, että julkisen talouden alijäämä ylitti viitearvon vuonna 2003, ei johtunut vakaus- ja kasvusopimuksessa tarkoitetulla tavalla poikkeuksellisesta tapahtumasta, johon Puolan viranomaiset eivät olisi voineet vaikuttaa, eikä talouden jyrkästä laskusuhdanteesta. Julkisen talouden alijäämä on todennäköisesti myös vuonna 2004 suurempi kuin 3 prosenttia suhteessa BKT:hen. Etenkin komission kevään 2004 talousennusteen mukaan alijäämän arvioidaan vuonna 2004 kasvavan 6,0 prosenttiin suhteessa BKT:hen, kun Puolan lähentymisohjelman arvion mukaan alijäämä on 5,7 prosenttia suhteessa BKT:hen. Velkasuhde, joka vuonna 2003 oli 45,4 prosenttia suhteessa BKT:hen, jää todennäköisesti vuonna 2004 alle perustamissopimuksessa määritellyn viitearvon, joka on 60 prosenttia suhteessa BKT:hen. Sekä alijäämää että velkaa koskevia arvioita on tarkistettava ylöspäin, jos Eurostatin tekemän, eläkerahastojen luokittelua koskevan päätöksen mukaisesti katsotaan, että eläkerahastot eivät kuulu julkiseen talouteen,
(6)

Nykyisestä helpotuksesta aiheutuu Yhdistyneen kuningaskunnan valtiolle koko alan osalta noin 100 000 punnan menetys vuodessa. Mikäli verovapautus on valtiontukea, sovelletaan tavanomaisia sääntöjä. Helpotus näyttäisi kuuluvan EY:n perustamissopimuksen 87 ja 88 artiklan soveltamisesta vähämerkityksiseen tukeen 12 päivänä tammikuuta 2001 annetun komission asetuksen (EY) N:o 69/2001 (2) soveltamisalaan. Jos yksittäisen edunsaajayrityksen hyöty kuitenkin ylittää mainitussa asetuksessa säädetyn enimmäismäärän, siitä on ilmoitettava komissiolle Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun asetuksen (EY) N:o 659/1999 (3) mukaisesti.
(6)

Euroopan parlamentin ja neuvoston asetuksessa (EY) N:o 1073/1999 (5) ja asetuksessa (Euratom) N:o 1074/1999 (6) säädetään OLAFin toiminnan oikeudellisista puitteista, joiden mukaan OLAFin tehtävä on huolehtia erityisesti jäsenvaltioiden toimivaltaisten viranomaisten ja komission välisestä yhteistyöstä Euroopan yhteisön taloudellisten etujen suojaamiseksi petoksilta.
(1)

Koninklijke Luchtvaart Maatschappij NV (jäljempänä ’KLM’) on Alankomaiden johtava kansainvälinen lentoyhtiö, jonka kotikenttä on Schipholin lentoasema Amsterdamissa. KLM harjoittaa säännöllistä matkustaja- ja rahtilentoliikennettä, ja sillä on runsaasti kohteita Euroopassa ja muualla maailmassa. KLM:llä on osakkuuksia muun muassa Transavia Airlines BV:ssä; se on tytäryhtiö, jossa KLM:llä on enemmistö (80 prosenttia) ja joka on erikoistunut matkustajaliikenteeseen (reitti- ja tilauslentoihin) pääasiassa Alankomaista Välimeren lomakohteisiin.
(3)

Perustamissopimuksen 104 artiklan mukainen liiallista alijäämää koskeva menettely edellyttää päätöstä liiallisen alijäämän olemassaolosta. Perustamissopimukseen liitetyssä liiallisia alijäämiä koskevasta menettelystä tehdyssä pöytäkirjassa on lisämääräyksiä liiallisia alijäämiä koskevan menettelyn soveltamisesta. Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta 22 päivänä marraskuuta 1993 annetussa neuvoston asetuksessa (EY) N:o 3605/93 (1) on yksityiskohtaiset säännökset ja määritelmät mainitun pöytäkirjan määräyksen soveltamiseksi.
(3)

Natura 2000 -verkoston perustamisessa on tarpeen saavuttaa edistystä. Verkosto on oleellinen osa Euroopan yhteisön luonnon monimuotoisuuden suojelua ja sen perustamisprosessi on ollut käynnissä vuodesta 1995.
2.

RYHMÄT JA YHTEISÖT 1) Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Musta syyskuu sekä Revolutionary Organisation of Socialist Muslims) 2) Al-Aqsa marttyyrien prikaati 3) Al-Aqsa e.V. 4) Al-Takfir ja al-Hijra 5) Aum Shinrikyo (alias AUM, alias Aum Supreme Truth, alias Aleph) 6) Babbar Khalsa 7) Gama'a al-Islamiyya (Islamic Group), (alias Al-Gama'a al-Islamiyya, IG) 8) Great Islamic Eastern Warriors Front (IBDA-C) 9) Hamas (sisältäen Hamas-Izz al-Din al-Qassem) 10) Holy Land Foundation for Relief and Development 11) International Sikh Youth Federation (ISYF) 12) Kahane Chai (Kach) 13) Kurdistanin työväenpuolue (PKK), (alias KADEK; alias KONGRA-GEL) 14) Lashkar e Tayyaba (LET)/Pashan-e-Ahle Hadis 15) Mujahedin-e Khalq Organisation (MEK tai MKO) (paitsi ”National Council of Resistance of Iran” (NCRI)) (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society) 16) Kansallinen vapautusarmeija (Ejército de Liberación Nacional) 17) New Peoples Army (NPA), Filippiinit, yhteyksiä Sison Jose Maria C:hen (alias Armando Liwanag, alias Joma, NPA:n johtaja) 18) Palestiinan vapautusrintama (Palestine Liberation Front – PLF) 19) Palestiinan islamilainen jihad (Palestinian Islamic Jihad – PIJ) 20) Palestiinan vapautuksen kansanrintama (Popular Front for the Liberation of Palestine – PFLP) 21) Popular Front for the Liberation of Palestine-General Command (alias PFLP-General Command, PFLP-GC) 22) Kolumbian vallankumoukselliset asevoimat (FARC) 23) Revolutionary People's Liberation Army/Front/Party (DHKP/C), (alias Devrimci Sol (Revolutionary Left), Dev Sol) 24) Loistava polku (Sendero Luminoso) 25) Stichting Al Aqsa (alias Stichting Al Aqsa Nederland, alias Al Aqsa Nederland) 26) United Self-Defense Forces/Group of Colombia (AUC) (Autodefensas Unidas de Colombia)
b)

Lisätään 3 kohdan jälkeen 3a kohta seuraavasti: ”3a. Kun liitteessä I vahvistetulla rajoitusvyöhykkeen epidemiologisesti merkityksellisellä alueella on kulunut yli 40 päivää siitä päivästä, jolloin tartunnanlevittäjien toiminta pysähtyi, toimivaltainen viranomainen voi myöntää poikkeuksia poisvientikiellosta kotimaisille siirroille seuraavien eläinten osalta: a) eläimet, joiden määräpaikkana olevat tilat toimivaltainen viranomainen on rekisteröinyt tätä tarkoitusta varten ja jotka saa siirtää kyseisiltä tiloilta ainoastaan teurastamoon; b) eläimet, jotka ovat saaneet serologisessa testissä (ELISA tai AGID) negatiivisen tuloksen taikka jotka ovat saaneet serologisessa testissä positiivisen mutta virologisessa testissä (PCR) negatiivisen tuloksen; tai c) eläimet, jotka ovat syntyneet sen päivän jälkeen, kun tartunnanlevittäjien toiminta on pysähtynyt. Toimivaltainen viranomainen voi myöntää tässä kohdassa vahvistettuja poikkeuksia ainoastaan aikana, jolloin tartunnanlevittäjien toiminta on pysähdyksissä. Kun tartuntatautien seurantaohjelman perusteella, sellaisena kuin siitä on säädetty direktiivin 2000/75/EY 9 artiklan 1 kohdan b alakohdassa, havaitaan tartunnanlevittäjien toiminnan alkaneen uudelleen kyseisellä rajoitusvyöhykkeellä, toimivaltaisen viranomaisen on varmistettava, ettei tällaisia poikkeuksia enää sovelleta.”
(4)

Direktiivissä 89/556/ETY säädetään, että naudan alkioita saa lähettää jäsenvaltiosta toiseen ainoastaan, jos ne on tuotettu keinosiemennyksen tai koeputkihedelmöityksen (in vitro) avulla käyttäen sellaisella keinosiemennysasemalla pidettävästä luovuttajaeläimestä saatavaa siemennestettä, jonka toimivaltainen viranomainen on hyväksynyt siemennesteen keräämiseen, käsittelyyn ja varastointiin, tai käyttäen siemennestettä, joka on tuotu maahan eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (5) mukaisesti.
(3)

Muiden kuin siipikarjaan kuuluvien elävien lintujen tuontiin kolmansista maista sovellettavat edellytykset on vahvistettu komission päätöksessä 2000/666/EY (4), ja näitä sääntöjä sovelletaan myös Japaniin ja Etelä-Koreaan. Muihin kuin siipikarjaan kuuluviin eläviin lintuihin on muun muassa sovellettava karanteenia, ja ne on testattava lintuinfluenssan varalta.
(9)

Komissio hankki ja tarkasti kaikki polkumyynnin, siitä johtuvan vahingon ja yhteisön edun määrittämistä varten tarpeellisina pitämänsä tiedot. Tarkastuskäyntejä tehtiin seuraavien yritysten toimitiloihin: a) yhteisön tuottajat: — Acordis, Arnhem, Alankomaat, — Brilén S.A., Barbastro, Espanja; b) yhteisön tuojat: — Pössiger GmbH, Rosendahl, Saksa, — Mitsui Ltd., Lontoo, Yhdistynyt kuningaskunta; c) yhteisön käyttäjät: — Cordstrap, Deurne, Alankomaat, — Güth & Wolf, Gütersloh, Saksa, — OLBO Industrietextilien GmbH, Solingen, Saksa, — Gurt & Bandweberei Oppermann GmbH, Einbeck, Saksa; d) korealaiset vientiä harjoittavat tuottajat — Honeywell Sysko Co., Inc., Soul, Korea, — Hyosung Corporation, Soul, Korea, — Kolon Industries Inc., Soul, Korea; e) taiwanilaiset vientiä harjoittavat tuottajat: — Far Eastern Textiles Ltd., Taipei, Taiwan, — Shinkong Corporation, Taipei, Taiwan; f) etuyhteydessä olevat yhteisön tuojat: — Honeywell Performance Fibers, Longwy, Ranska, — Hyosung Deutschland GmbH, Neu-Isenburg, Saksa.
(3)

On tarpeellista, että sopimus, joka on väliaikaisluonteinen ja muodoltaan sui generis, tulee voimaan mahdollisimman pian, jotta se on tehokas. Sopimuksen tekeminen ei mitenkään vaikuta yhteisön lainsäädännön ja yhteisöjen tuomioistuimen tulkinnan mukaiseen yhteisön ja sen jäsenvaltioiden väliseen toimivallan jakoon.
(2)

Poikkeavan toimenpiteen tarkoituksena on sulkea tietyt Tanskaan tuotavat aikakauslehdet direktiivin 14 artiklan 1 kohdan d alakohdan mukaisen verovapautuksen ulkopuolelle ja soveltaa niihin arvonlisäveroa. Kyseinen artikla on pantu täytäntöön direktiivillä 83/181/ETY (2), jonka mukaan tavaroiden maahantuonti, jonka kokonaisarvo on enintään 10 euroa, on vapautettava verosta. Jäsenvaltiot voivat vapauttaa verosta tavaroiden maahantuonnin, jonka kokonaisarvo on yli 10 euroa mutta enintään 22 euroa. Tällä hetkellä Tanska myöntää kaikelle kolmansista maista tulevien pienten kaupallisten erien tuonnille vapautuksen arvonlisäverosta. Tanskassa arvonlisäverosta vapauttamisen raja on 80 Tanskan kruunua (10 euroa).
(4)

Toimenpide on tarkoin kohdennettu niin, että sitä voidaan soveltaa vain, kun tietyt edellytykset täyttyvät ja verotulojen menetys on kiistatta todettu; tästä syystä se on tavoitteeseensa nähden oikeasuhteinen.
2.

Rajoittamatta sitä, mitä lisävaatimuksia Amerikan yhdysvaltojen virallinen kasvinsuojelujärjestö (”Animal and Plant Health Inspection Service – APHIS”) mahdollisesti asettaa viennille, tukkipino on desinfioitava puhtaalla metyylibromidilla, jonka vähimmäispitoisuus on 240 g/m3 koko tilavuudessa; käsittely on tehtävä katteen alla 72 tunnin ajan, ja tukkien lämpötilan on oltava vähintään + 5 °C. Käsittelyn kestettyä 24 tuntia kaasua lisätään edellä mainitun pitoisuuden saavuttamiseksi uudelleen; tukkien lämpötilan on säilyttävä vähintään + 5 °C:ssa koko menettelyn ajan. Tieteellisten todisteiden perusteella ja direktiivin 2000/29/EY 18 artiklan 2 kohdassa säädettyä menettelyä noudattaen voidaan päättää muiden menetelmien pakollisesta tai mahdollisesta käyttämisestä.
(3)

Saksan, Kreikan, Espanjan, Ranskan, Italian, Portugalin ja Yhdistyneen kuningaskunnan asianomaisten maksajavirastojen tilien tarkastamisen ja hyväksymisen yhteydessä komission on otettava huomioon määrät, jotka on jo maksettu Italialle ja Yhdistyneelle kuningaskunnalle ja jotka on jo pidätetty Saksalta, Kreikalta, Espanjalta, Ranskalta, Italialta ja Portugalilta päätöksen 2003/313/EY perusteella.
(8)

Tarkastusten helpottamiseksi olisi kaikkiin markkinoille saatettaviin muuntogeenisiin elintarvikkeisiin ja rehuihin sovellettava validoitua havaitsemismenetelmää. Syngentaa on pyydetty toimittamaan menetelmä muuntogeenisen ”Bt10”-maissin tapahtumakohtaista havaitsemista varten sekä valvontanäytteitä. Tämän johdosta on asetuksen (EY) N:o 1829/2003 32 artiklassa tarkoitettua yhteisön vertailulaboratoriota pyydetty validoimaan tätä tuotetta koskeva havaitsemismenetelmä Syngentan toimittamien tietojen perusteella. Syngenta on antanut havaitsemismenetelmän saataville, ja se löytyy myös osoitteesta http://gmo-crl.jrc.it.
Kansanterveys

64/433/ETY

Meat Inspection Act and Regs. Food and Drugs Act and Regs. Consumer Packaging and Labelling Act and Regs. (jos pakattu vähittäismyyntiin) Canada Agricultural Products Act and Livestock and Poultry Carcass Grading Regs. (jos naudanlihaa)

Kyllä (1)

Joitakin säännöksiä on tarkasteltava uudelleen, kun lihantarkastusasetusta muutetaan.

Meat Inspection Act and Regs. Food and Drugs Act and Regs. Consumer Packaging and Labelling Act and Regs. (jos pakattu vähittäismyyntiin) Canada Agricultural Products Act and Livestock and Poultry Carcass Grading Regs. (jos naudanlihaa)

2002/477/EY

Kyllä (1)

Alajaksot (2) ja (3), Euroopan unionia koskeva 11.7.3 jakso, lihahygieniakäsikirjan 11 luvussa, siten kuin siitä määrätään Kanadan lihahygieniadirektiivissä (N:o 2005-3) (1)
b)

Jokaisen tilan on laadittava lannoitussuunnitelma ja -tase. Elokuun 1 päivän ja seuraavan vuoden maaliskuun 31 päivän välistä aikaa koskevat suunnitelmat, joissa kuvataan viljelykierto, on toimitettava viranomaisille 1 päivään syyskuuta mennessä. Tällaisia koko kauden kattavia suunnitelmia on 21 päivään huhtikuuta mennessä täydennettävä tiedoilla, jotka koskevat lannan ja typpilannoitteiden kaavailtuja käyttömääriä, ja suunnitelmat on toimitettava viranomaisille. Viljelykiertosuunnitelmissa on eriteltävä nurmi, kerääjäkasvina toimivat nurmikasvit tai juurikkaat sekä muut viljelykasvit, joiden aluskasvina käytetään nurmikasveja. Lannoitussuunnitelmissa on arvioitava typen ja fosforin tarve, ja typpilannoitteen määrä on vahvistettava kymmenen prosenttia taloudellisesti järkevintä tasoa alhaisemmaksi. Lannoitussuunnitelmissa on ilmoitettava myös aiottu lannoitetyyppi (esim. karjanlanta, jätetuotteet, kemialliset lannoitteet) ja niissä on oltava kaaviokartta, josta näkyy kunkin pellon sijainti. Suunnitelmia on tarkistettava seitsemän päivän kuluessa maatalouskäytäntöjen muuttumisesta sen varmistamiseksi, että suunnitelmat ja tosiasialliset käytännöt vastaavat toisiaan. Tiedot lannoitustaseesta on toimitettava vuosittain toimivaltaiselle viranomaiselle. Näiden määräysten on perustuttava lakeihin ja asetuksiin.
(4)

Viranomainen totesi alifaattisista dialkoholeista, diketoneista ja hydroksiketoneista 7 päivänä joulukuuta 2004 antamassaan lausunnossa, että pentaani-2,4-dioni (FL 07.191) on genotoksinen in vitro- ja in vivo -tutkimuksissa. Näin ollen sen käyttöä aromiaineena ei voida hyväksyä, koska tällainen käyttö ei vastaa asetuksen (EY) N:o 2232/96 liitteessä vahvistettuja aromiaineiden yleisiä käyttöperusteita. Pentaani-2,4-dioni pitäisi siksi poistaa luettelosta.
19.

— kuitujen tai tekstiilien esikäsittely- (pesu, valkaisu, merserointi) tai värjäyslaitokset, joiden käsittelykapasiteetti ylittää 10 tonnia päivässä, — nahanparkituslaitokset, joiden käsittelykapasiteetti ylittää 12 tonnia lopputuotteita päivässä, a) teurastamot, jotka tuottavat ruhoja yli 50 tonnia päivässä, b) sellaisten elintarvikkeiden käsittely ja jalostus, jotka valmistetaan: i) eläinperäisistä raaka-aineista (paitsi maidosta), kun lopputuotteiden tuotantokapasiteetti on yli 75 tonnia päivässä, ii) kasviperäisistä raaka-aineista, kun lopputuotteiden tuotantokapasiteetti on yli 300 tonnia päivässä (neljännesvuosittain laskettavan keskiarvon perusteella), c) maidon käsittely ja jalostus, kun vastaanotettu maitomäärä on yli 200 tonnia päivässä (vuosittain laskettavan keskiarvon perusteella), — ruhoja ja eläinperäistä jätettä hävittävät tai jälleenkäyttävät laitokset, joiden käsittelykapasiteetti ylittää 10 tonnia päivässä, — aineiden, esineiden tai tuotteiden pintakäsittelylaitokset, erityisesti tasoitusta, painatusta, pinnoitusta, rasvanpoistoa, vedenkestokäsittelyä, liimausta, maalausta, puhdistusta tai kyllästystä suorittavat laitokset, joissa käytetään orgaanisia liuottimia, kun liuottimien kulutuskapasiteetti on yli 150 kg tunnissa tai yli 200 tonnia vuodessa, — hiilen (kivihiilen) tai elektrografiitin tuotantolaitokset, joissa käytetään polttoa tai grafitointia. Muu toiminta:
(3)

Euroopan unionin huumausaineita koskevassa toimintaohjelmassa (2000–2004) edellytetään komission järjestävän uusia synteettisiä huumausaineita koskevasta tiedonvaihdosta, riskien arvioinnista ja valvonnasta 16 päivänä kesäkuuta 1997 hyväksytyn yhteisen toiminnan (2) (jäljempänä ’yhteinen toiminta’) asianmukaisen arvioinnin, jossa otetaan huomioon Euroopan huumausaineiden ja niiden väärinkäytön seurantakeskuksen (jäljempänä ’seurantakeskus’) varhaisvaroitusjärjestelmästä teettämä ulkoinen arvio. Arviointi on osoittanut, että yhteinen toiminta on täyttänyt sille asetetut odotukset. Arvioinnista kävi kuitenkin selvästi ilmi, että yhteistä toimintaa on lujitettava ja suunnattava se uudelleen. Erityisesti on määriteltävä uudelleen sen päätavoite, selkeytettävä sen menettelyt ja määritelmät, parannettava sen seurattavuutta ja määriteltävä uudelleen sen soveltamisala. Komission tiedonannossa neuvostolle ja Euroopan parlamentille huumausaineita koskevan EU:n toimintasuunnitelman (2000–2004) väliarvioinnista todetaan, että lainsäädäntöön tehtäisiin muutoksia synteettisten huumausaineiden torjunnan tehostamiseksi. Yhteisellä toiminnalla luotua järjestelmää olisi siksi mukautettava.
i)

’Risteilyalus’: matkustaja-alus, joka on tarkoitettu tarjoamaan matkustajille täyttä turistipalvelua. Kaikilla matkustajilla on hytti. Aluksella on viihdetiloja. Tavanomaista lauttaliikennettä harjoittavia aluksia ei lueta mukaan, vaikka jotkut matkustajat pitävät palvelua risteilynä. Mukaan ei lueta myöskään lastialuksia, jotka voivat kuljettaa vain hyvin suppean määrän matkustajia, joilla on oma hytti. Myöskään aluksia, jotka on tarkoitettu yksinomaan päiväristeilyihin, ei lueta mukaan.
3.

On säädettävä ehdoista, joiden perusteella kantakirjan liitteeseen merkittyjen urosten jälkeläiset voidaan merkitä kantakirjan pääjaksoon, ja näiden ehtojen on oltava vähintään yhtä tiukat kuin vastaaviin naaraisiin sovellettavat ehdot. Tätä varten jalostajien järjestön tai yhdistyksen on saatava ennakkohyväksyntä toimivaltaiselta viranomaiselta, joka hyväksyy kyseisen organisaation komission päätöksen 90/254/ETY mukaisesti.”
c)

jos yhdessä oljessa on useampi kuin yksi munasolu, munasolujen lukumäärä on ilmoitettava selkeästi, ja kaikkien munasolujen on polveuduttava samasta emästä;
(6)

Kemikaalit aldriini, klordaani, DDT, dieldriini, HCH (isomeerien seos) ja heptakloori, jotka on kaikki sisällytetty PIC-menettelyyn torjunta-aineina, sekä polyklooratut bifenyylit (PCB:t), jotka on sisällytetty PIC-menettelyyn teollisuuskemikaaleina, on kielletty tai niiden käyttöä on voimakkaasti rajoitettu (kielletty tiettyjä erityisiä poikkeuksia lukuun ottamatta) pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetulla Euroopan parlamentin ja neuvoston asetuksella (EY) N:o 850/2004 (4).
2)

Edellä 5 artiklan 2 kohdan b alakohdassa tarkoitetut siat on kuljetettava tämän jakson 1 kohdassa tarkoitetulta alkuperätilalta teurastamoon siten, että seuraavat edellytykset täyttyvät: a) virkaeläinlääkäri on huolehtinut seuraavista: i) komission päätöksen 2003/422/EY (1) liitteessä olevan IV luvun D kohdassa vahvistetut tarkastus- ja näytteenottomenettelyt on suoritettu; sikojen näytteenottoon on soveltuvin osin sovellettava kyseisen IV luvun D kohdan 6 alakohdassa vahvistettua poikkeusta; ja ii) neuvoston direktiivin 92/102/ETY (2) 4 ja 5 artiklassa säädetyt rekisteri ja tunnistusmerkit on tarkastettu; b) edellä a alakohdassa tarkoitetuissa tarkastus- ja näytteenottomenettelyissä ei ole havaittu merkkejä afrikkalaisesta sikarutosta ja kyseisessä alakohdassa tarkoitetut tarkastukset osoittavat, että direktiivin 92/102/ETY 4 ja 5 artiklan säännöksiä on noudatettu; c) edellä 5 artiklan 2 kohdan b alakohdassa tarkoitettujen sikojen kuljettamiseen käytetyt ajoneuvot on puhdistettu ja desinfioitu direktiivin 2002/60/EY 12 artiklan mukaisesti, ja toimivaltainen viranomainen on sinetöinyt ne ennen kuljetusta; d) teurastamosta vastaavalle toimivaltaiselle viranomaiselle tiedotetaan 5 artiklan 2 kohdan b alakohdassa tarkoitettujen sikojen lähettämisaikeesta ja kyseinen viranomainen ilmoittaa alkuperätilasta vastaavalle toimivaltaiselle viranomaiselle sikojen saapumisesta perille.
(2)

Neuvottelujen tuloksena syntynyt sopimusteksti on neuvoston antamien neuvotteluohjeiden mukainen. Sen liitteenä on Euroopan yhteisön ja sen jäsenvaltioiden sekä San Marinon tasavallan välinen yhteisymmärryspöytäkirja, jonka teksti on liitetty neuvoston päätökseen 2004/903/EY (2).
(2)

Neuvottelujen tuloksena syntynyt sopimusteksti on neuvoston vahvistamien neuvotteluohjeiden mukainen. Tekstiin on liitetty Euroopan yhteisön ja sen jäsenvaltioiden sekä Andorran ruhtinaskunnan yhteisymmärryspöytäkirja, jonka teksti on liitetty neuvoston päätökseen 2004/828/EY (2).